CELEX: 62011TN0549
Language: da
Date: 2011-10-19 00:00:00
Title: Sag T-549/11: Sag anlagt den 19. oktober 2011 — MIP Metro mod KHIM — Real Seguros (real,- BIO)

7.1.2012   
            
            
               DA
            
            
               Den Europæiske Unions Tidende
            
            
               C 6/19
            
         Sag anlagt den 19. oktober 2011 — MIP Metro mod KHIM — Real Seguros (real,- BIO)
   (Sag T-549/11)
   2012/C 6/35
   Stævningen er affattet på engelsk
   
      Parter
   
   
      Sagsøger: MIP Metro Group Intellectual Property GmbH & Co. KG (Düsseldorf, Tyskland) (ved advokaterne J. Plate og R. Kaase)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Real Seguros, SA (Porto, Portugal)
   
      Sagsøgerens påstande
   
   
               —
            
            
               Sagen udsættes indtil der foreligger en endelig afgørelse fra den portugisiske varemærkemyndighed vedrørende den begæring om fortabelse, som sagsøgeren har indgivet vedrørende de ældre portugisiske varemærkeregistreringer nr. 249791, nr. 249793 og nr. 254390. Hvis begæringen om at sagen udsættes, ikke tages til følge, fortsættes sagen.
            
         
               —
            
            
               Afgørelse truffet den 17. august 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 115/2011-4) annulleres.
            
         
               —
            
            
               Harmoniseringskontoret tilpligtes at betale sagens omkostninger, herunder de omkostninger, der opstod under sagen for appelkammeret.
            
         
      Søgsmålsgrunde og væsentligste argumenter
   
   
      Ansøger om EF-varemærket: MIP Metro Group Intellectual Property GmbH & Co. KG
   
      Det omhandlede EF-varemærke: Den internationale varemærkeregistrering nr. W 983684 af figurmærket »real,- BIO« i grøn, hvid og brun for tjenesteydelser i klasse 36
   
      Indehaver af det i indsigelsessagen påberåbte varemærke eller tegn: Real Seguros, SA
   
      Det påberåbte varemærke eller tegn: Den portugisiske varemærkeregistrering nr. 249791 af ordmærket »REAL« for tjenesteydelser i klasse 36; den portugisiske varemærkeregistrering nr. 249793 af ordmærket »REAL SEGUROS« for tjenesteydelser i klasse 36; den portugisiske figurmærkeregistrering nr. 254390, der indeholder ordbestanddelen »REAL«, for tjenesteydelser i klasse 36; forskellige ikke-registrerede rettigheder, som angiveligt nyder beskyttelse i alle medlemsstater eller i Portugal.
   
      Indsigelsesafdelingens afgørelse: Medhold i indsigelsen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret urigtigt antog, at der var risiko for forveksling mellem det ansøgte varemærke og de varemærker, indsigelsen var støttet på.